
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 2
din 30 ianuarie 2014
privind desemnarea şi validarea unui membru al Consiliului de Administraţie 
al S.C. ECOSERV SIG S.R.L. 

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.1204/20.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând prevederile art. 28-30 din O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013, act normativ care reglementează administrarea întreprinderilor publice şi prin care sunt aplicabile noi reguli în ceea ce priveşte administrarea şi controlul în cadrul unei întreprinderi publice şi ţinând cont de faptul că la acest moment S.C. Ecoserv Sig S.R.L. nu are constituit un consiliu de administraţie, potrivit prevederilor legale amintite anterior;

Ţinând cont de prevederile art. 194 lit. b) şi art. 197 alin. 1, din Legea nr. 31/1990, Legea societăţilor, republicată, cu modificările şi completările ulterioare;
Având în vedere Hotărârea Consiliului Local Sighişoara nr. 10/12.07.2012 privind iniţierea şi desfăşurarea procedurii de selecţie prealabilă a candidaţilor pentru Consiliul de Administraţie al S.C. Ecoserv Sig S.R.L. Sighişoara, în sensul implementării guvernanţei corporative la S.C. Ecoserv Sig S.R.L. Sighişoara;

Având în vedere Hotărârea Consiliului Local Sighişoara nr. 119/25.07.2013 privind desemnarea şi validarea membrilor Consiliului de Administraţie al S.C. Ecoserv Sig S.R.L, prin care au fost desemnaţi şi validaţi patru membri din cei cinci candidaţi propuşi, în urma selecţiei prealabile, pentru funcţiile de membri ai Consiliului de Administraţie al S.C. Ecoserv Sig S.R.L., unul din cei cinci nefiind validat, postul acestuia devenind vacant ;

Având în vedere Hotărârea Consiliului Local Sighişoara nr. 186/28.11.2013 privind încetarea de drept a calităţii de membru al Consiliului de Administraţie al S.C. Ecoserv Sig S.R.L. a domnului Iacob Mircea-Lucian, prin care s-a constatat şi s-a declarat vacant postul de membru al Consiliului de Administraţie al S.C. Ecoserv Sig S.R.L. deţinut de acesta;

Văzând Raportul final nr. 01/15.01.2014 întocmit de recrutatorul S.C. Lithen Business Solutions S.R.L. în cadrul contractului nr. 25795/25.11.2013 pentru elaborarea metodologiei şi a criteriilor de selecţie şi evaluare a candidaţilor care vor fi propuşi pentru funcţiile de membri ai consiliului de adminstraţie al S.C. Ecoserv Sig S.R.L., conform O.U.G. nr. 109/2011, modificată şi completată prin O.U.G. nr. 51/2013 şi ca urmare a desfăşurării procedurii de selecţie prealabilă a candidaţilor pentru Consiliului de Administraţie al S.C. Ecoserv Sig S.R.L din data de 7-8.01.2014;

Văzând şi Raportul de specialitate, înregistrat cu nr. 1206/20.01.2014, al Serviciului Investiţii - Urmărire Contracte, Monitorizare Servicii de Utilităţi Publice,  prin care se propune desemnarea şi  validarea unui membru al  Consiliului de Administraţie al S.C. Ecoserv Sig S.R.L.;

În conformitate cu prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013 şi cele ale Legii nr. 31/1990, Legea societăţilor, republicată, cu modificările şi completările ulterioare;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. “a” şi “d”, (3) lit. “c”, (6) lit. “a” pct. 19, art. 45 (1) şi  a art. 115(1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
HOTĂRĂŞTE:

Art. 1. Se propune numirea în componenţa Consiliului de administraţie al S.C. ECOSERV SIG S.R.L., ca urmare a procedurii de selecţie a candidaţilor desfăşurată la nivelul autorităţii tutelare a S.C. Ecoserv Sig S.R.L. a domnului Diaconiţă  Viorel Claudiu.

Art. 2. Se desemneaza, respectiv se validează ca membru al Consiliului de administraţie al S.C. ECOSERV SIG S.R.L. dl. Diaconiţă Viorel Claudiu - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie.

Art. 3. În situaţia nedesemnării/invalidării persoanei propuse  a face parte din Consiliul de administraţie în urma procedurii de selecţie efectuate la nivelul Autorităţii tutelare a S.C. Ecoserv Sig S.R.L., postul acestuia devine vacant, urmând ca pentru ocuparea lui să se desfăşoare procedură de selecţie.

Art. 4. În situaţia în care persoana propusă în Consiliul de administraţie nu a fost validată, aceasta are posibilitatea de a ataca prezenta hotărâre în condiţiile Legii nr. 554/2004, Legea contenciosului administrativ, cu modificările şi completările ulterioare, la instanţa de contencios administrativ, respectiv Tribunalul Mureş, Secţia Contencios Administrativ şi Fiscal, în termenul de 6 luni prevazut la art. 11 din acest act normativ.

Art. 5. După desemnarea, respectiv validarea  persoanei care va face parte din Consiliul de administraţie al S.C. Ecoserv Sig S.R.L., componenţa acestuia va cuprinde acele persoane care au fost desemnate/validate, persoane care vor forma Consiliul de administraţie al societăţii.

Art.6. Consiliul de administraţie işi va exercita atribuţiile necesare organizării şi conducerii societăţii după ce va fi legal constituit, având în componenţa sa toţi membrii desemnaţi şi validaţi de Adunarea Generală a Acţionarilor, cu respectarea limitei numărului membrilor ce pot constitui Consiliul de administraţie, potrivit prevederilor O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Investiţii-Urmărire Contracte, Monitorizare Servicii de Utilităţi Publice şi S.C. ECOSERV SIG S.R.L.

Art. 8. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Serviciul  Investiţii- Urmărire Contracte, Monitorizare Servicii de Utilităţi Publice;
 1 ex. S.C. ECOSERV SIG S.R.L,
 1 ex. Dl. Diaconiţă Viorel Claudiu.
 9 ex. 
A.F./G.V.
